Diari Oficial de la Generalitat Valenciana


Sumari del DOGV 6244, del 13-04-2010 (2010/3982)

RESOLUCIÓ de 15 de març de 2010, de la Direcció General d'Avaluació, Innovació i Qualitat Educativa i de la Formació Professional, per la qual es convoquen proves d'accés als cicles formatius de Formació Professional.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6244

Data del DOGV
:   13-04-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/3982


Data del document
:   15-03-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * examen
    * ensenyament professional
    * formació professional

RESOLUCIÓ de 15 de març de 2010, de la Direcció General d'Avaluació, Innovació i Qualitat Educativa i de la Formació Professional, per la qual es convoquen proves d'accés als cicles formatius de Formació Professional. [2010/3982]
L'Orde de 31 de març de 2009, de la Conselleria d'Educació, per la qual es regulen les proves d'accés a cicles formatius corresponents a la Formació Professional Inicial del sistema educatiu en l'àmbit de gestió de la Comunitat Valenciana (DOCV de 17 d'abril) establix, en l'article 2, que la direcció general competent convocarà, almenys una vegada a l'any, les corresponents proves d'accés als cicles formatius de formació professional inicial del sistema educatiu.
D'acord amb la normativa indicada, i vistes les funcions que li són atribuïdes en el Decret 92/2007, de 6 de juliol (DOCV de 9 de juliol), del Consell de la Generalitat, pel qual s'establix l'estructura orgànica bàsica de la Presidència i de les conselleries de la Generalitat, i l'article 21 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJ-PAC), esta Direcció General ha resolt:
Primer. Finalitat
La present resolució té com a finalitat convocar la celebració de les proves d'accés als cicles formatius de Formació Professional per a l'any 2010, que tindran dos convocatòries, una ordinària, en juny, i una altra extraordinària, en setembre.
Segon. Condicions d'accés
Tota aquella persona que no reunisca els requisits acadèmics d'accés directe a un cicle formatiu, podrà concórrer a les proves d'accés sempre que complisca les condicions següents:
Proves de grau mitjà: tindre 17 anys d'edat o complir-los durant l'any 2010.
Proves de grau superior: tindre 19 anys d'edat o complir-los durant l'any 2010. Per als que acrediten haver superat un cicle formatiu de grau mitjà i desitgen accedir a un cicle formatiu de grau superior de la mateixa família professional o d'una família o cicle relacionat amb el cicle de grau mitjà superat, el requisit d'edat per a la realització de les proves serà de 18 anys d'edat o complir-los durant l'any 2010.
Tercer. Validesa i efectes
La certificació que acredita haver superat la prova d'accés als cicles formatius de Formació Professional té validesa en tot el territori nacional.
La superació de les proves permetrà l'accés als cicles formatius als que no complisquen els requisits acadèmics d'accés directe. Per a estos alumnes, els centres reservaran un 20% de les places vacants, que podrà ampliar-se cas que no haguera suficients sol·licituds per part dels alumnes d'accés directe.
Estar en possessió del certificat de superació de la prova d'accés no implica l'admissió automàtica del candidat per a cursar les ensenyances corresponents. Aquells aspirants que superen la prova d'accés hauran d'haver formalitzat la sol·licitud d'admissió en el centre educatiu on vullguen realitzar el cicle formatiu en els períodes que per a això s'establisquen i, cas de ser admesos, formalitzar la matrícula en els terminis establits.
Els que hagueren superat la prova d'accés en convocatòries anteriors i no complisquen els requisits d'accés directe, podran optar directament a la reserva del 20% de les places indicada en el paràgraf anterior, dins del termini previst per a la sol·licitud de plaça per als cicles formatius. En este cas, les sol·licituds es baremaran junt amb les presentades pels que hagen superat les proves en la convocatòria actual.
Sense perjuí de l'anterior per a l'accés a cicles de grau superior, els que hagueren superat la prova d'accés per alguna de les sis opcions que preveia l'Orde de 14 de març de 2001 (DOCV de 2 d'abril), únicament podran sol·licitar plaça respecte dels cicles a què donava accés cada una de les dites opcions.
Quart. Calendari
Tant la inscripció i la publicació de les llistes d'admesos, com la realització de les proves d'accés als cicles formatius i els diferents terminis d'entrega de justificants o de reclamacions es realitzaran segons s'indica en l'annex I a esta resolució.
Quint. Horari de les proves
L'horari de celebració de les proves d'accés a cicles formatius, tant en la convocatòria ordinària com en l'extraordinària, serà l'indicat en l'annex II a esta resolució.
Sext. Lloc de celebració
Les proves d'accés a cicles formatius de grau mitjà es realitzaran en tots els centres docents públics i privats concertats de la Comunitat Valenciana que impartixen cicles de grau mitjà, en règim de concert en el cas dels centres privats.
Les proves d'accés a cicles formatius de grau superior es realitzaran en els centres docents públics i privats concertats de la Comunitat Valenciana que impartixen cicles relacionats amb l'opció triada, en règim de concert en el cas dels centres privats.
Per a realitzar les proves, els aspirants hauran d'anar proveïts del corresponent document identificatiu: DNI, targeta d'estranger, permís de residència temporal o definitiva, o visat d'estudis (règim especial d'estudiants estrangers).
Sèptim. Sol·licitud d'inscripció
Les sol·licituds d'inscripció es presentaran, en els terminis indicats en l'annex I, en els centres docents públics i privats concertats de la Comunitat València especificats en el punt sext d'esta resolució.
Els models de sol·licitud s'arrepleguen en els annexos III i IV a esta resolució.
Junt amb la sol·licitud, els aspirants hauran de presentar:
- Document Nacional d'Identitat, o targeta d'estranger, o permís de residència temporal o definitiva, o visat d'estudis (règim especial d'estudiants estrangers), amb fotocòpia per a ser confrontada.
- Declaració responsable de què no es reunixen els requisits d'accés directe, i que, si en el moment de formalitzar la matrícula al cicle reuniren tals requisits, renunciarien a l'accés per prova, encara en el cas d'haver-la superat, per a optar a les places d'accés directe. Un model d'esta declaració s'arreplega en l'annex V a esta resolució.
- Justificant d'haver pagat la taxa corresponent.
Octau. Entrega de documentació justificativa
Tant els motius d'exempció d'alguna part o apartat de les proves, com la superació d'un Programa de Qualificació Professional Inicial o d'un cicle formatiu hauran de ser acreditades amb la documentació corresponent. La dita documentació s'adjuntarà a la sol·licitud, si l'aspirant ja la posseïx, o s'entregarà en el termini indicat en l'annex I, segons model que s'indica en els annexos VI i VII a esta resolució. Si la documentació no s'entrega en el dit termini, no es tindrà en compte els mèrits o motius d'exempció indicats.
Nové. Determinació dels centres examinadors
Una vegada finalitzat el termini de presentació de sol·licituds, els centres enviaran a les direccions territorials d'Educació de cada província relació d'aspirants i, si és el cas, sol·licitud que, per problemes d'espai, els últims aspirants matriculats realitzen les proves en un altre centre. Les direccions territorials d'Educació estudiaran les sol·licituds rebudes i determinaran els centres on hagen d'examinar-se estos aspirants.
Els centres que hagen rebut les sol·licituds d'estes persones les enviaran, junt amb tota la seua documentació, als centres on hagen d'examinar-se i publicaran la relació de les mateixes, indicant el nom i la direcció del centre on hagen d'examinar-se, segons el model de l'annex VIII.
Deu. Publicació d'admesos en cada centre
Una vegada analitzada la documentació de les persones que han de realitzar les proves en cada centre, estos publicaran la relació dels/les aspirants admesos a les mateixes, indicant les parts o apartats dels que han sol·licitat l'exempció i si la documentació justificativa està presentada, segons els models dels annex IX i X i d'acord amb els terminis establits en l'annex I.
Així mateix, es publicarà la relació dels/les aspirants exclosos, indicant el motiu de l'exclusió, segons els models dels annexos XI i XII, en els mateixos terminis.
Una vegada analitzades les reclamacions que poguera haver, es publicaran les llistes definitives en els terminis indicats en l'annex I.
Onze. Orientació a l'alumnat inscrit
La direcció dels centres docents designarà al professorat dels distints departaments didàctics i/o d'Orientació, que haurà d'orientar a les persones interessades en la realització de les mateixes.
La dita orientació tindrà com a objecte informar sobre el calendari, estructura, continguts, criteris d'avaluació i possibilitat d'exempció de dites proves.
Dotze. Prova d'accés a cicles formatius de grau mitjà
La prova d'accés als cicles formatius de grau mitjà serà comú per a tots ells. La prova s'estructurarà en dos parts:
a) Part sociolingüística, que versarà sobre coneixements de Llengua i Literatura (Castellana o Valenciana) i Ciències Socials: Geografia i Història. Constarà de dos apartats:
a1) Llengua i Literatura (Castellana o Valenciana), en el que el/l'aspirant optarà per realitzar un dels dos comentaris de text proposats de llengua i literatura: el de castellà o el de valencià.
a2) Ciències Socials: Geografia i Història.
b) Part CientificoMatematicoTècnica, que versarà sobre coneixements de Matemàtiques, Ciències de la Naturalesa i Tecnologia. Constarà de tres apartats:
b1) Matemàtiques.
b2) Ciències de la Naturalesa.
b3) Tecnologia.
Els continguts d'esta prova estaran adaptats al que s'establix en el currículum vigent de l'ESO en la Comunitat Valenciana i concretats en la Resolució de 17 d'agost de 2009, de la Direcció General d'Avaluació, Innovació i Qualitat Educativa i de la Formació Professional, per la que s'establix el currículum de les matèries que formen part de les proves d'accés a cicles formatius de grau mitjà i de grau superior de Formació Professional i dels cursos preparatoris de les mateixes en la Comunitat Valenciana (DOCV de 8 de setembre).
Tretze. Prova d'accés a cicles formatius de grau superior
La prova d'accés als cicles formatius de grau superior constarà de dos parts:
a) Part comú, que constarà de tres apartats:
a1) Llengua i literatura (castellana o valenciana), en el que el/l'aspirant optarà per realitzar un dels dos comentaris de text proposats de llengua i literatura: el de castellà o el de valencià.
a2) Llengua estrangera (anglés).
a3) Matemàtiques, que constarà d'exercicis de matemàtiques els continguts del qual estiguen inclosos en el currículum de les matèries de Matemàtiques aplicades a les Ciències Socials I i II.
b) Part específica, que constarà de dos apartats, b1) i b2), i inclourà continguts de determinats coneixements bàsics de matèries del Batxillerat segons siga l'opció a què estiga adscrit el cicle formatiu. En l'annex XIII s'indiquen les opcions en què s'agruparan les proves, les matèries de Batxillerat en què es basaran i els cicles formatius a què donen accés.
Les dos parts de la Prova inclouran continguts de matèries arreplegats en la Resolució de 17 d'agost de 2009, de la Direcció General d'Avaluació, Innovació i Qualitat Educativa i de la Formació Professional, per la que s'establix el currículum de les matèries que formen part de les proves d'accés a cicles formatius de grau mitjà i de grau superior de Formació Professional i dels cursos preparatoris de les mateixes en la Comunitat Valenciana (DOCV de 8 de setembre).
Catorze. Exempcions
Podran sol·licitar l'exempció de la part sociolingüística o, si és el cas, de l'apartat que corresponga, així com de la part cientificomatematicotècnica o de l'apartat que corresponga de la prova d'accés a cicles formatius de formació professional de grau mitjà els que reunisquen els requisits exigits en l'article 6, punts 2 i 3, respectivament, de l'Orde de 31 de març de 2009 de la Conselleria d'Educació, per la que es regulen les proves d'accés a cicles formatius corresponents a la Formació Professional inicial del Sistema Educatiu en l'àmbit de gestió de la Comunitat Valenciana (DOCV de 17 d'abril).
Podran sol·licitar l'exempció de la part comuna de la prova o, si és el cas, de l'apartat que corresponga i l'exempció de la part específica de la prova o, si és el cas, de l'apartat que corresponga de la prova d'accés a cicles formatius de formació professional de grau superior els que reunisquen els requisits exigits en l'article 8, punts 2 i 3, respectivament, de l'Orde mencionada en el paràgraf anterior.
Els interessats en les exempcions hauran de fer-ho constar en les sol·licituds d'inscripció arreplegues en els annexos III i IV per a les proves d'accés a cicles formatius de grau mitjà i superior, respectivament.
Les persones exemptes de tota la prova, segons indiquen el punt 1 de l'article 6 i el punt 1 de l'article 8 de l'Orde mencionada, podran sol·licitar plaça directament en el cicle formatiu que desitgen cursar, passant a formar part del torn reservat a procedents de prova d'accés a cicles formatius, o presentar-se a la prova d'accés sol·licitant les exempcions que consideren oportunes.
Els que demanen alguna exempció per experiència laboral hauran d'aportar la documentació següent:
- Certificats de les empreses on s'haja treballat en els que es faça constar específicament la duració del contracte, l'activitat laboral desenvolupada per l'interessat i el nombre d'hores dedicades a la mateixa. En cas de treballadors autònoms, certificat d'alta en l'Impost d'Activitats Econòmiques.
- Certificació de la Tresoreria de la Seguretat Social o de la Mutualitat Laboral a què estiguera afiliat, on conste l'empresa i el període de contractació o, si és el cas, el període de cotització en el Règim Especial de Treballadors Autònoms.
La concessió de les exempcions per experiència laboral es comunicarà mitjançant una resolució individualitzada a cada sol·licitant, emesa pel president de la Comissió d'Avaluació.
Les persones que hagen sol·licitat alguna exempció podran presentar-se, si així ho desitgen, a l'examen de la part o apartat del que hagen sol·licitat l'exempció. En este cas, la nota final de la dita part o apartat serà la major entre les dos que pogueren correspondre-li, a saber, la nota de l'examen o la nota a què li dóna dret la certificació que presente.
Quinze. Elaboració de les proves
Els exercicis de les proves seran elaborats per l'Àrea de Formació Professional.
Setze. Coordinació
Els directors territorials d'Educació designaran en la província de l'àmbit de la seua competència un inspector d'educació encarregat de la coordinació del procés de desenvolupament de les proves.
Les seues funcions seran:
- Planificar, convocar i dirigir totes les reunions que siguen necessàries amb els directors dels centres educatius on es vagen a realitzar les proves en la seua província corresponent.
- Supervisar el desenvolupament de les mateixes.
- Atendre les consultes que respecte d'això realitzen els centres educatius.
L'Área de Formació Professional convocarà els inspectors de Coordinació designats a les reunions conjuntes necessàries per a organitzar el desenvolupament de les proves.
Dèsset. Comissions avaluadores
En cada un dels centres educatius en què es realitzen les proves existirà una comissió avaluadora per a l'accés a cicles de grau mitjà i/o per a l'accés a cicles de grau superior composta per:
- El president, que serà el director del centre o, si no n'hi ha, un professor de Secundària o un professor Tècnic de Formació Professional.
- Quatre professors del cos de Professors de Secundària i/o del cos de Professors Tècnics de Formació Professional, un dels quals actuarà com a secretari de la comissió.
- Així mateix, es podran incorporar els professors necessaris, depenent de la complexitat dels exercicis a avaluar derivada de les diferents opcions que pot triar l'alumnat i del nombre d'estos.
La comissió avaluadora tindrà les funcions següents:
- Organitzar i realitzar la prova.
- Resoldre les sol·licituds d'exempció.
- Corregir i qualificar els diferents exercicis.
- Omplir l'acta i publicar les llistes provisionals i definitives dels resultats.
- Resoldre les reclamacions de qualificacions estimades incorrectes.
Les comissions avaluadores seran anomenades pel director del centre.
Díhuit. Qualificacions dels exàmens de les proves i publicació de les mateixes
Tant en la convocatòria ordinària com en l'extraordinària, una vegada realitzats els distints exàmens de les proves, les comissions avaluadores qualificaran els mateixos, puntuant cada un de 0 a 10 punts.
Per a calcular la nota de cada una de les parts, s'aplicaran els criteris següents:
1. Prova d'accés a cicles formatius de grau mitjà
a) Part Sociolingüística. Mitja aritmètica amb dos decimals de la qualificació en cada un dels dos apartats.
b) Part cientificomatematicotècnica. Mitja ponderada amb dos decimals de la qualificació de cada un dels tres apartats, que tindran els pesos següents: Matemàtiques, 5; Ciències de la Naturalesa, 3; Tecnologia, 2.
2. Prova d'accés a cicles formatius de grau superior
a) Part comú. Es calcularà la mitjana aritmètica ponderada amb dos decimals de les notes de Llengua i Literatura, Matemàtiques i Anglés, que tindran un pes de 4, 4 i 2 respectivament.
b) Part específica. Mitja aritmètica amb dos decimals de les notes de les dos optatives de l'opció que hagen triat.
La nota final serà la mitjana aritmètica amb dos decimals de les dos parts de la prova, si bé la nota final només podrà calcular-se quan la nota de cada una de les parts de la prova siga superior a 4. No obstant això, les qualificacions inferiors a 5 d'algun dels apartats de la prova, no podran considerar-se com apartat superat en la convocatòria extraordinària de setembre ni en convocatòries posteriors.
Si la nota final és igual o superior a 5, la prova es considerarà superada.
Finalitzat el procés de qualificació, es publicaran les actes provisionals amb la nota obtinguda en els exàmens dels distints apartats per les persones que s'hagen presentat a les proves, segons els models que figuren en els annexos XIV i XV d'esta resolució.
Dènou. Qualificacions definitives de la convocatòria ordinària i publicació de les mateixes
Una vegada finalitzat el termini de presentació de la documentació necessària per a justificar les sol·licituds d'exempció en la convocatòria ordinària, les comissions avaluadores analitzaran i decidiran les qualificacions que corresponguen als sol·licitants d'alguna exempció en els distints apartats, segons establix l'article 12.4. de l'Orde de 31 de març de 2009 de la Conselleria d'Educació, per la que es regulen les proves d'accés a cicles formatius corresponents a la Formació Professional inicial del Sistema Educatiu en l'àmbit de gestió de la Comunitat Valenciana (DOCV de 17 de febrer).
La qualificació definitiva de cada apartat per a les persones que hagen sol·licitat algun tipus d'exempció serà la major entre les dos que pogueren correspondre-li, a saber, la nota de l'examen o la nota a què li dóna dret la certificació que presente.
Conforme a l'article 12.3 de l'Orde anteriorment mencionada, a la nota calculada, se li sumarà la puntuació resultant de multiplicar pel coeficient 0,15 la qualificació obtinguda en el curs preparatori de les proves d'accés regulat per l'Orde de 17 de juliol de 2009 de la Conselleria d'Educació, per la que es regulen els cursos preparatoris de les proves d'accés a la formació professional en centres docents de la Comunitat Valenciana i s'establix el procediment d'admissió per a cursar estes ensenyances finançades amb fons públics en centres docents (DOCV de 30 de juliol) a les persones següents:
- Les que, havent superat els mòduls del primer nivell d'un Programa de Qualificació Professional Inicial, superen el curs preparatori de la prova d'accés a cicles formatius de grau mitjà.
- Les que, havent superat un cicle formatiu de grau mitjà, hagen superat el curs prepartorio de la prova d'accés a cicles formatius de grau superior.
D'acord amb la disposició addicional primera de la dita Orde, l'alumnat que haja superat un Programa de Qualificació Professional Inicial Experimental en la Comunitat Valenciana amb una qualificació igual o superior a 5 i complisca els requisits per a realitzar la prova d'accés als cicles formatius de grau mitjà disposarà d'una puntuació de partida que se sumarà a l'obtinguda en la prova; la dita puntuació s'obtindrà multiplicant la mitjana aritmètica de les qualificacions obtingudes en cada una de les àrees de Formació Bàsica i de Formació i Orientació Laboral i en cada un dels mòduls que componen l'àrea de Formació Professional, sempre que estes siguen iguals o superiors a 5, pel coeficient 0,1.
L'acta d'avaluació es confeccionarà segons els models que figuren en els annexos XVI i XVII d'esta resolució.
En l'acta d'avaluació constarà la puntuació numèrica obtinguda en cada una de les parts i apartats de la prova d'accés a cicles formatius de grau mitjà o de grau superior amb la finalitat que l'interessat obtinga un certificat de superació de les dites parts o dels apartats que les componen.
Quan la qualificació total siga igual o superior a 5, es farà constar en la dita acta la puntuació numèrica, expressada amb dos xifres decimals.
Les comissions avaluadores remetran una còpia de les actes d'avaluació a les direccions territorials d'Educació corresponents, en el termini màxim de set dies hàbils des de la publicació de les llistes definitives.
Les llistes amb els resultats provisionals i definitius de les proves es publicaran en el tauler d'anuncis dels centres docents on s'hagen realitzat en les dates que s'indiquen en l'annex I.
Vint. Convocatòria extraordinària
Les persones que, havent sol·licitat la inscripció en els terminis establits, no hagen superat la prova d'accés en la convocatòria ordinària, podran presentar-se a la convocatòria extraordinària del mes de setembre, podent presentar així mateixos els certificats necessaris per a les exempcions que hagen sol·licitat.
La superació de la prova en esta convocatòria només permetrà accedir, en el mes de setembre, a les vacants existents dels cicles a què la prova permeta l'accés, sense perjuí del dret a l'accés en pròxims cursos, tal com s'indica en l'apartat tercer de la present resolució.
Vint-i-u. Certificats
El secretari/a del centre en què es realitzen les proves expedirà, amb data 30 de juny del 2010, per a la convocatòria ordinària de les proves d'accés per a grau superior i mig respectivament, i amb data 9 de setembre, per a la convocatòria extraordinària, un certificat a les persones que les hagen superat en la seua totalitat, o en alguna de les seues parts i/o apartats segons el model que figura en els annexos XVIII i XIX a esta resolució. Igualment expedirà un certificat a les persones que hagen superat les proves en la seua totalitat o en alguna de les seues parts i/o apartats dels centres docents privats concertats adscrits als mateixos.
En la certificació que s'estenga als que hagen superat la prova d'accés a cicles formatius de grau mitjà, haurà de constar expressament que li permet cursar qualsevol dels mateixos.
En la certificació que s'estenga als que hagen superat la prova d'accés a cicles formatius de grau superior, haurà de constar el nom de cada una de les famílies professionals/cicles a què dóna accés, segons les opcions regulades per la Resolució de 17 d'agost de 2009, de la Direcció General d'Avaluació, Innovació i Qualitat Educativa i de la Formació Professional, per la que s'establix els cicles a què permet l'accés les opcions de la part específica de la prova d'accés a cicles formatius de grau superior de les distintes famílies professionals de Formació Professional (DOCV de 7 de setembre)
En la certificació que s'estenga als que acrediten haver superat un cicle de grau mitjà i superen la prova d'accés a algun cicle de grau superior relacionat amb aquell a què es desitja accedir, sense tindre 19 anys d'edat, d'acord amb allò que s'ha especificat en l'apartat segon de la present resolució, haurà de constar expressament que només poden accedir als cicles i a les famílies professionals que es relacionen en l'annex XX.
Vint-i-dos. Reclamació de qualificacions
Les reclamacions a què puguen donar lloc les qualificacions, es realitzaran conforme al procediment següent:
1. Es presentaran per escrit en el termini indicat en l'annex I al president de la comissió avaluadora del centre en què es van realitzar les mateixes.
2. En el termini dels dos dies hàbils següents, la comissió d'avaluació ratificarà o rectificarà la qualificació objecte de reclamació, que el president comunicarà per escrit a l'interessat.
3. Si després de la decisió persistira la disconformitat, este podrà sol·licitar, en el termini de dos dies hàbils següents a la recepció de la comunicació, que s'eleve la seua reclamació al director territorial d'Educació corresponent qui, després de l'informe de la Inspecció educativa, resoldrà el que procedisca. La dita resolució, motivada, posarà fi a la via administrativa.
4. Els interessats tindran dret a l'accés als exercicis escrits realitzats i a conéixer les puntuacions atorgades i els criteris d'avaluació utilitzats.
DISPOSICIONS FINALS
Primera
La present resolució produirà efectes l'endemà de la seua publicació en el Diari Oficial de la Comunitat Valenciana.
Segona
Contra la present resolució, que no esgota la via administrativa, es podrà interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà de la seua publicació en el Diari Oficial de la Comunitat Valenciana, de conformitat amb els articles 114 i 115 de la Llei 30/1992, redacció donada per la Llei 4/1999, de Règim Jurídic de les Administracions Públiques i del Procediment Administratiu Comú.
València, 15 de març de 2010.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.
ANNEX I
Calendari

ANEXO I
Calendario
ANNEX II
Horari de les proves

\* \* \* \* \*
ANEXO II
Horario de las pruebas
ANNEX VIII
Prova d'accés als cicles formatius
Centre......................... Localitat.......................................
Relació d'alumnes que hauran d'examinar-se en un altre centre
D'acord amb la resolució de la Direcció Territorial d'Educació de ........................................., amb data ..............................., es relacionen els alumnes que hauran d'examinar-se en un altre centre:
GRAU MITJÀ

GRAU SUPERIOR

........................, .................. de ................. de .....................
El director/a:
\* \* \* \* \*
ANEXO VIII
PRUEBA DE ACCESO A LOS CICLOS FORMATIVOS
Centro............................ Localidad.......................
Relación de alumnos que deberán examinarse en otro centro
Conforme a la Resolución de la Dirección Territorial de Educación de .................................., de fecha .............................., se relacionan los alumnos que deberán examinarse en otro centro:
GRADO MEDIO

0556474981
GRADO SUPERIOR

....................., .................. de ................. de .....................
El director/a:
ANNEX IX
LLISTAT D'ADMESOS A PROVA D'ACCÉS GRAU MITJÀ
CENTRE EDUCATIU: ........................................................................................................................................................ LOCALITAT ....................................................
ANY ..............................
RELACIÓ D'ASPIRANTS ADMESOS, INDICANT SI SE SOL·LICITA EXEMPCIÓ D'ALGUN DELS APARTATS DE LA PROVA O MILLORA DE NOTA, I SI PRESENTA LA CORRESPONENT DOCUMENTACIÓ

..................................................., ........................ de ........................................ de ....................
El director / a
\* \* \* \* \*
ANEXO IX
LISTADO DE ADMITIDOS A PRUEBA DE ACCESO GRADO MEDIO
CENTRO EDUCATIVO: ........................................................................................................................................................ LOCALIDAD ....................................................
AÑO ..............................
RELACIÓN DE ASPIRANTES ADMITIDOS, INDICANDO SI SE SOLICITA EXENCIÓN DE ALGUNO DE LOS APARTADOS DE LA PRUEBA O MEJORA DE NOTA, Y SI PRESENTA LA CORRESPONDIENTE DOCUMENTACIÓN

..................................................., ........................ de ........................................ de ....................
El director / a
ANNEX X
LLISTAT D'ADMESOS A PROVA D'ACCÉS GRAU SUPERIOR OPCIÓ.........
CENTRE EDUCATIU: ................................................................................................................................................................. LOCALITAT ......................................................
ANY ........................................
RELACIÓ D'ASPIRANTS ADMESOS, INDICANT SI SE SOL·LICITA EXEMPCIÓ D'ALGUN DELS APARTATS DE LA PROVA O MILLORA DE NOTA, I ES PRESENTA LA CORRESPONENT DOCUMENTACIÓ

..................................................., ........................ de ........................................ de ....................
El director / a
\* \* \* \* \*
ANEXO X
LISTADO DE ADMITIDOS A PRUEBA DE ACCESO GRADO SUPERIOR OPCIÓN.........
CENTRO EDUCATIVO: ................................................................................................................................................................. LOCALIDAD ......................................................
AÑO ........................................
RELACIÓN DE ASPIRANTES ADMITIDOS, INDICANDO SI SE SOLICITA EXENCIÓN DE ALGUNO DE LOS APARTADOS DE LA PRUEBA O MEJORA DE NOTA, Y SE PRESENTA LA CORRESPONDIENTE DOCUMENTACIÓN

..................................................., ........................ de ........................................ de ....................
El director / a
ANNEX XIII
OPCIONS DE PROVA, MATÈRIES DE BATXILLERAT EN QUÈ ES BASEN

\* \* \* \* \*
ANNEX XI
Llistat d'aspirants exclosos de les proves d'accés a cicles de grau mitjà.
\*PROVISIONAL \*DEFINITIU
(\*) Marcar el que procedisca
ANNEX XII
Llistat d'aspirants exclosos de les proves d'accés a cicles de grau superior.
\*PROVISIONAL \*DEFINITIU
(\*) Marcar el que procedisca
ANEXO XIII
OPCIONES DE PRUEBA, MATERIAS DE BACHILLERATO EN LAS QUE SE BASAN

ANNEX XIV
PROVES ACCÉS A CICLES FORMATIUS DE FORMACIÓ PROFESSIONAL
GRAU MITJÀ
CENTRE: ..................................................................................................................... LOCALITAT: ........................................................
LLISTAT DE QUALIFICACIONS DELS EXÀMENS CONVOCATÒRIA ORDINÀRIA/EXTRAORDINÀRIA

El present llistat comprén ....... alumnes.
..................................................., ........................ de ........................................ de ....................
El secretari /a de la comissió d'avaluació
\* \* \* \* \*
ANEXO XIV
PRUEBAS ACCESO A CICLOS FORMATIVOS DE FORMACIÓN PROFESIONAL
GRADO MEDIO
CENTRO: ....................................................................................... LOCALIDAD: ........................................................
LISTADO DE CALIFICACIONES DE LOS EXÁMENES CONVOCATORIA ORDINARIA /EXTRAORDINARIA

El presente listado comprende ....... alumnos.
..................................................., ........................ de ........................................ de ....................
El secretario /a de la comisión de evaluación
ANNEX XV
PROVES ACCÉS A CICLES FORMATIUS DE FORMACIÓ PROFESSIONAL
GRAU SUPERIOR
CENTRE: ............................................................................................................................................................................LOCALITAT: ...........................................
DATA PROVA ACCÉS.....................................................................................DOCV CONVOCATÒRIA: ..................................................................................
LLISTAT DE QUALIFICACIONS DELS EXÀMENS OPCIÓ CONVOCATÒRIA ORDINÀRIA/EXTRAORDINÀRIA

El present llistat comprén ....... alumnes.
..................................................., ........................ de ........................................ de ....................

ANNEX XVI
PROVES ACCÉS A CICLES FORMATIUS DE FORMACIÓ PROFESSIONAL
GRAU MITJÀ
CENTRE:.......................................................................................................................................................................LOCALITAT:....................................................
ACTA D'AVALUACIÓ FINAL CONVOCATÒRIA ORDINÀRIA EXTRAORDINÀRIA

La present acta comprén....... alumnes.
..................................................., ........................ de ........................................ de ....................

ANEX XVII
PROVES ACCÉS A CICLES FORMATIUS DE FORMACIÓ PROFESSIONAL
GRAU SUPERIOR
CENTRE: ..........................................................................................................................................................................LOCALITAT: ................................................
ACTA D'AVALUACIÓ OPCIÓ FINAL CONVOCATÒRIA ORDINÀRIA EXTRAORDINÀRIA

La present acta comprén....... alumnes.
..................................................., ........................ de ........................................ de ....................

ANEXO XV
PRUEBAS ACCESO A CICLOS FORMATIVOS DE FORMACIÓN PROFESIONAL
GRADO SUPERIOR
CENTRO: ............................................................................................................................................................................LOCALIDAD: ...........................................
LISTADO DE CALIFICACIONES de los EXÁMENES OPCIÓN CONVOCATORIA ORDINARIA EXTRAORDINARIA

El presente listado comprende ....... alumnos.
..................................................., ........................ de ........................................ de ....................
El secretario /a de la comisión de evaluación
ANEXO XVI
PRUEBAS ACCESO A CICLOS FORMATIVOS DE FORMACIÓN PROFESIONAL
GRADO MEDIO
CENTRO:.......................................................................................................................................................................LOCALIDAD:........................................................
ACTA DE EVALUACIÓN FINAL CONVOCATORIA ORDINARIA EXTRAORDINARIA

La presente Acta comprende....... alumnos.
..................................................., ........................ de ........................................ de ....................

ANEXO XVII
PRUEBAS ACCESO A CICLOS FORMATIVOS DE FORMACIÓN PROFESIONAL
GRADO SUPERIOR
CENTRO: ..........................................................................................................................................................................LOCALIDAD: ................................................
ACTA DE EVALUACIÓN FINAL OPCIÓN CONVOCATORIA ORDINARIA EXTRAORDINARIA

La presente Acta comprende....... alumnos.
..................................................., ........................ de ........................................ de ....................
ANNEX XX

ANEXO XX
